PMIndiaData/PMIndiaSum huggingface dataset:
وزیراعظم نے اسٹیچو آف یونٹی کو قوم کے نام وقف کیا

نئی دہلی،31 اکتوبر/وزیراعظم جناب نریندر مودی نے آج دنیا کے سب سے طویل مجسمہ‘ اسٹیچو آف یونٹی’ کو قوم کے نام وقف کیا۔ سردار ولبھ بھائی پٹیل کے 182 میٹر طویل اس مجسمے کو ان کے یوم پیدائش کے موقع پر گجرات میں ضلع نرمدا کے کیواڑیہ میں قوم کے نام وقف کیا گیا۔ افتتاحی تقریب میں وزیراعظم اور دیگر معززین نے اسٹیچو آف یونٹی، کو ملک اور قوم کے نامو قف کرنے کے لئے ایک کلش میں مٹی اور نرمدا ندی کا پانی ڈالا۔ وزیراعظم نے مجسمے کے ابھیشیک کے آعاز کی غرض سے ایک لیور دبایا۔ وزیراعظم نے وال آف یونٹی کاافتتاح کیا۔ وزیراعظم نے اسٹیچو آف یونٹی کے قدموں پر ا یک خصوصی پوجا کی۔ انہوں نے میوزیم نمائش اور ناظرین گیلری کا بھی دورہ کیا۔153 میٹر اونچائی پر واقع اس گیلری میں بیک وقت 200 سیاحوں کے آنے کی گنجائش ہے۔ یہاں سے سردار سرورڈیم، پانی کے ذخائر، ستیورہ اور وندھیا پہاڑیوں کا دلکش نظارہ کیاجاسکتا ہے۔ افتتاحی تقریب کے دوران ہندوستانی فضائیہ کے ایئر کرافٹ نے فلائی پاسٹ کیا اور ثقافتی دستوں نے پرفارمنس پیش کئے۔ اس موقع پر عوام کو مبارک باد پیش کرتے ہوئے وزیراعظم نے کہا کہ پورا ملک آج راشٹریہ ایکتا دوس منارہا ہے۔ وزیراعظم نے کہا کہ آج کا دن ہندوستان کی تاریخ میں ایک خصوصی لمحہ ہے۔ انہوں نے کہا کہ اسٹیچو آف یونٹی،جسے ہندوستان نے آج اپنے آپ کو دیا ہے، مستقبل کے لئے ایک عظیم تحریک ہے۔انہوں نے کہا کہ یہ مجسمہ مستقبل میں آنے والی نسلوں کو سردار پٹیل کی ہمت، بہادری اور صلاحیت کی یاد دلائے گا۔ انہوں نے کہا کہ سردار پٹیل کے ذریعہ ہندوستان کو متحد کرنے کا نتیجہ ہے کہ آج ہندوستان ایک بڑی معاشی اور اسٹریئجک طاقت بننے کی راہ پر گامزن ہے۔ وزیراعظم نے سردار پٹیل کے ایڈمنسٹریٹیو سروسز مثلاً اسٹیل فریم کے وژن کو یاد کیا۔ وزیراعظم نے اسٹیچو آف یونٹی کو کسانوں کی خود توقیری کے لئے ایک علامت قرار دیا، جنہوں نے اس مجسمے کے لئے اپنی زمین سے مٹی اور لوہے دیئے۔انہوں نے کہا کہ ہندوستان کے نوجوانوں کی امنگوں اور آرزؤوں کو صرف ایک ہی منتر ‘‘ ایک بھارت، سریشٹھ بھارت’’ کے ذریعہ پورا کیاجاسکتا ہے۔ انہوں نے اس مجسمے کی تعمیر سے منسلک ہر ایک شخص کو مبارکباد دی۔ انہو ں نے کہا کہ اس مجسمے سے خطے کے لئے بڑے پیمانے پر سیاحت کے مواقع پیدا ہوں گے۔ وزیراعظم نے کہا کہ حالیہ برسوں میں مجاہدین آزادی اور عظیم رہنماؤں کے تعاون کو یاد کرنے کے لئے متعدد میموریل بنائے گئے ہیں۔ انہوں نے ا سٹیچو آف یونٹی کے علاوہ دہلی میں سردار پٹیل کو وقف میوزیم، گاندھی نگر میں مہاتما مندر اور ڈانڈی کوٹیر، بابا صاحب بھیم راؤ کو وقف پنچ تیرتھ، ہریانہ میں سری چھوٹو رام کے مجسمہ ، کچھ میں شیام جی کرشن ورما اور ویر نائک گوبند گورو کے میموریل کا ذکر کیا۔انہوں نے کہا کہ دہلی میں سبھاش چند بوس کو وقف میوزیم ، ممبئی میں شیوا جی اسٹیچو اور ملک بھر میں قبائلی میوزیم کی تعمیر کا کام جاری ہے۔ وزیراعظم نے سردار پٹیل کے ایک مضبوط ،مستحکم اور جامع ہندوستان کے بارے میں گفتگو کی۔ انہوں نے کہا کہ مرکزی حکومت اس خواب کو حقیقت بنانے کے لئے کام کررہی ہے۔انہوں نے سبھی کے لئے ایک گھر،سبھی کے لئے بجلی،سڑک رابطے اور ڈیجٹیل کنکٹیویٹی فراہم کرنے کے لئے کی جانے والی کوششوں کا ذکر کیا۔ ا نہوں نے پردھان منتری جن آروگیہ یوجنا کا بھی ذکر کیا۔ انہوں نے کہا کہ جی ایس ٹی، ای ۔نیم اور ‘‘ ایک ملک،ایک گریٹ’’ جیسے اقدامات نے ملک کو متعدد طریقے سے متحد کرنے میں تعاون دیا ہے۔ وزیراعظم نے ملک کی وحدت اور سالمیت کو برقرار رکھنے اور تقسیم کرنے والی طاقتوں کو شکست دینے کے لئے اجتماعی ذمہ داری سے متعلق بات کی۔
وزیراعظم نے کلینار کروناندھی  کے انتقال پر تعزیت کااظہار کیا

نئی دہلی،07 اگست / وزیراعظم نریندر مودی نے ڈی ایم کے لیڈر کلینار کرونا ندھی کے انتقال پر گہرے افسوس کا اظہار کیا ہے ۔ انہوں نے کرونا ندھی کے انتقال پر تعزیت کا اظہار کرتے ہوئے کہا کہ وہ ہندوستان کے ایک سب سے سینئر لیڈر تھے۔ ہم نے ایک عوامی رہنما ، عظیم مفکر ، منجھے ہوئے مصنف اور ایک قدآور شخصیت کو کھو دیا ہے۔جنہوں نے اپنی زندگی غریب اور محروم لوگوں کے لئے وقف کر دی تھی۔ وزیراعظم نے کہا کہ کرونا ندھی علاقائی امنگوں کے ساتھ ساتھ قومی ترقی کے لئے ہمیشہ کھڑے رہے۔ وہ تمل لوگوں کی بھلائی کے تئیں عہد بستہ رہے اور انہوں نے اس بات کو یقینی بنایا کہ تمل ناڈو کی آواز کو موثر طور پر سنا جائے ۔ وزیراعظم نے کہا کہ مجھے بہت سے موقوں پر کرونا ندھی جی سے بات کرنے کا موقع ملا ۔ انہوں نے ہمیشہ سماجی فلاح بہبود پر زور دیا اور وہ جمہوری نظریات پرپوری طرح قائم رہے ۔ ان کی ایمرجنسی کے تئیں زبردست مخالفت کو ہمیشہ یاد رکھا جائے گا۔ میری اس دکھ اور افسوس کی گھڑی میں کرونا ندھی کے گھر والوں اور بے شمار حامیوں کے ساتھ پوری ہمدردی ہے۔ ہندوستان اور خاص کر تمل ناڈو انہیں ہمیشہ یاد رکھے گا۔ اور ان کی کمی محسوس کرے گا۔وزیراعظم نے کہا کہ ان کی روح کو تسکین ملے ۔
جموریہ کوریہ کے لئے روانگی سے قبل وزیر اعظم نریندر مودی کا بیان

نئی دلّی ، 21 فروری ؍وزیر اعظم جناب نریندر مودی نے جمہوریہ کوریہ کے لئے روانہ ہونے سے قبل اپنے ایک بیان میں کہا ہے کہ ’’ میں صدر مون جے ۔ ان کی دعوت پر جمہوریہ کوریا جا رہا ہوں ۔ جمہوریہ کوریا کے لئے یہ میرا دوسرا دورہ ہو گا اور صدر مون کے ساتھ میری دوسری چوٹی ملاقات ہو گی ۔ ہم نے گزشتہ سال جولائی میں صدر مون جے ۔ ان اور خاتون اول محترمہ کم جونگ سوک کا بھارت میں خیر مقدم کیا تھا ۔ جمہوریہ کوریا کے لئے میرا یہ دورہ ہمارے دونوں ملکوں کے تعلقات کی اہمیت کا مظہر ہے ۔ ایک قابل قدر دوست ، ایک خصوصی اسٹریٹجک ساجھے دار قوم کے طور پر ہم جمہوریہ کوریا کا احترام کرتے ہیں ۔ دیگر جمہوریتوں کی مانند بھارت اور جمہوریہ کوریا علاقائی اور عالمی امن کے لئے مشترک اقدار اور مشترک نظریہ کے حامل ہیں ۔ ہماری مارکیٹ اقتصادیات ، ہماری ضروریات اور قوت یکساں ہے ۔ جمہوریہ کوریا ہمارے میک ان انڈیا پہل قدمی کے ساتھ ساتھ اسٹارٹ اپ انڈیا اور کلین انڈیا جیسی پہل قدمیوں میں بھی ہمارا اہم ساجھے دار ہے ۔ سائنس اور تکنالوجی کے شعبوں میں بنیادی سائنس سے ایڈوانس سائنس کی سطح تک مشترکہ تحقیق میں ہمارا اشتراک کافی حوصلہ افزا ہے ۔ ہمارے عوام سے عوام کے درمیان تعلقات اور تبادلے ، دیرینہ طور پر ، ہماری دوستی کو بنیاد فراہم کرتے ہیں ۔ گزشتہ نومبر میں ایودھیا میں منعقدہ ’ دیپ اتسو ‘ میلے میں اپنے خصوصی نمائندے کے طور پر خاتون اول کو بھیجنے کے صدر مون کے فیصلے نے ہمارے دل کو چھو لیا تھا ۔ ہمارے دونوں ملکوں کے درمیان روز افزوں تعلقات کی گہرائی اور تنوع ہماری ایکٹ ایسٹ پالیسی اور جمہوریہ کوریا کی نئی شمالی پالیسی کی ہم آہنگی کی مرہون منت ہے ۔ ایک دوسرے کے ساتھ مل کر کام کر کے ہم مستقبل پر مبنی اپنے عوام ، خوش حالی اور امن کے لئے تعلقات کی پیش رفت کے لئے تہہیہ کئے ہوئے ہیں ۔ اپنے دورے کے دوران صدر مون کے ساتھ تبادلہ خیالات کے علاوہ میں تجارتی رہنماؤں ، ہندوستانی برادری کے افراد کے ساتھ ساتھ تمام شعبہ ہائے حیات کے نام ور افراد سے ملاقات کروں گا ۔ مجھے یقین ہے کہ اس دورے سے ہمیں اپنی اس اہم ساجھے داری کو مزید مستحکم کرنے میں مدد ملے گی ۔ ‘‘
کلدیپ نئیر کی رحلت پر وزیر اعظم کی تعزیت

نئی دلّی ، 23 اگست؍ وزیر اعظم جناب نریندر مودی نے نامور صحافی اور راجیہ سبھا کے ممبر جناب کلدیپ نئیر کی رحلت پر تعزیت کا اظہار کیا ہے ۔ وزیر اعظم نے اپنے تعزیتی پیغام میں کہا ہے کہ ’’ کلدیپ نئیرہمارے دو رکے ایک جید دانش ور تھے ۔ اپنے نظریات کے اظہارمیں نڈر اور بے باک، ان کا م متعدد دہائیوں پر محیط ہے ۔ ایمرجنسی کے خلاف ان کا مضبوط موقف ، عوامی خدمات اور ایک بہتر بھارت کے لئے ان کے عہد بستگی ہمیشہ یاد رکھی جائے گی ۔ ان کی رحلت سے مجھے صدمہ پہنچا ہے ۔ میں جانب سے تعزیت کا اظہار کرتا ہوں ۔ ‘‘ ۔ ۔ ۔ ۔ ۔
وزیر اعظم نے ایف آئی ایس انٹر نیشنل اسکیئنگ    کمپٹیشن میں   ہندوستان کے لئے

پہلا عالمی تمغہ جیتنے والی آنچل ٹھاکرکو مبارکباد دی نئی دہلی،10۔جنوری ۔ وزیر اعظم نریندر مودی نے ترکی میں اہتمام کئے جانے والے ایف آی ایس انٹر نیشنل اسکیئنگ کمپٹیشن میں ہندوستان کے لئے پہلا بین الاقوامی میڈل جیتنے والی آنچل ٹھاکر کو مبارکباددی ہے ۔ وزیر اعظم نے اپنی مبارکباد کے پیغام میں کہا :’’ آنچل ٹھاکر ! اسکیئنگ کے مقابلوں میں پہلا بین الاقوامی میڈل جیتنے کے لئے مبارکباد قبول کریں ۔ترکی میں منعقد کئے جانے والے ایف آئی ایس انٹر نیشنل اسکیئنگ کمپٹیشن میں بین الاقوامی تمغہ جیتنے کی تاریخی کامیابی سے پورا ملک مسرت کے سرور میں ڈوب گیا ہے ۔ میں آپ کو آپ کے بہتر مستقبل کے لئے مبارکباد پیش کرتا ہوں ۔
مرکزی کابینہ نے آب وہوا کی تبدیلی سے متعلق اقوام متحدہ فریم ورک کنوینشن(یو این ایف سی سی سی)کے لئے ہندوستان کے دوسرے دوسالہ تازہ ترین جانکاری رپورٹ(بی یو آر)کو جمع کرنے کو اپنی منظوری دی

نئی دہلی،28دسمبر 2018؍وزیر اعظم جناب نریندر مودی کی صدارت میں مرکزی کابینہ نے آب وہوا کی تبدیلی سے متعلق اقوام متحدہ فریم ورک کنوینشن(یو این ایف سی سی سی)کے لئے ہندوستان کے دوسرے دوسالہ تازہ ترین جانکاری رپورٹ(بی یوآر)جمع کرنے کو اپنی منظوری دی ہے تاکہ کنوینشن کے قراردادوں کو تسلیم کرنے سے متعلق رپورٹنگ کی تعمیل ہوسکے۔ اہم خصوصیات: دو سال میں ایک مرتہ جمع کی جانے والی تازہ ترین جانکاری رپورٹ(بی یو آر) کا مقصد یو این ایف سی سی سی کے لئے ہندوستان کے پہلے بی یو آر کے بعد تازہ ترین جانکاری فراہم کرناہے۔ بی یو آرپانچ اہم اجزاء-قومی حالات، نیشنل گرین ہاؤس گیس انوینٹری: روک تھام سے متعلق کارروائی، فائنانس، ٹیکنالوجی، صلاحیت سازی ضروتوں، موصولہ امداد اور مقامی نگرانی، رپورٹنگ ور تصدیق (ایم آروی) بندوبست پر مشتمل ہے۔ قومی سطح پر کئے گئے متعدد مطالعات کی بنیاد پر بی یو آرکو تیار کیاگیا ہے۔ بی یو آر، ایڈیشنل سیکریٹری(آب وہوا کی تبدیلی) کی صدارت میں تشکیل کردہ ماہرین کی تکنیکی مشاورتی کمیٹی کے تفصیلی غوروخوض اور ماحولیات، جنگلات اور آب وہوا کی تبدیلی کے سیکریٹری کی صدارت میں تشکیل کردہ قومی اسٹیرنگ کمیٹی کے تفصیلی جائزے کے ذریعے کثیر سطحی جائزہ عمل سے گزرا ہے۔ قومی اسٹیرنگ کمیٹی، نیتی آیوگ، زرعی تحقیق، تعلیم، زرعی اشتراک و تعاون اور کسانوں کی فلاح وبہبود، اقتصادی امور، خارجہ اور نئی اور قابل تجدید توانائی، سائنس وٹیکنالوجی، کوئلہ، بجلی، ریلوے بورڈ، سڑک نقل و حمل، شاہراہوں، جہاز رانی، پیٹرولیم اور قدرتی گیس، آبی وسائل، دریائی ترقیات اور گنگا کے احیاء، صحت اور خاندانی فلاح وبہبود، ارضیاتی سائنسز کی وزارت، دیہی ترقیات، مکانات اور شہری امور، صنعتی پالیسی و فروغ، وزرات برائے تجارت وصنعت، اسٹیل، شہری ہوابازی، اعدادو شمار اور پروگراموں کے نفاذ کی وزارتوں اور محکمہ برائے ہندوستانی موسمیات پر مشتمل ایک بین وزارتی ادارہ ہے۔ 2014 میں ہندوستان میں تمام سرگرمیوں(ایل یو ایل یو سی ایف کو چھوڑ کر) سے کل 26,07,488گیگا گرام (جی جی) سی سی-2 مساوی (تقریباً2.607بلین ٹن سی سی-2کے مساوی)شامل کرکے مجموعی قومی جی ایچ جی اخراج23,06,295جی جی کے مساوی(تقریباً2.306 بلین ٹن سی او-2کے مساوی) ہے۔ کل اخراج میں سے توانائی سیکٹر کا اخراج 73فیصد، آئی پی پی یو کا 8فیصد، زراعت کا 16 فیصد، فضلات کے سیکٹر کا 3فیصد ہے۔ 2014 کے ہندوستان کے قومی جی ایچ جی کا خلاصہ درج ذیل گوشوارے میں دیاگیا ہے۔ زمرہ سی او 2مساوی(جی جی) توانائی 19,09,765.74 صنعتی پروسیس اور پروڈکٹ کا استعمال 2,02,277.69 زراعت 4,17,217.54 فضلہ 78,227.15
مرکزی کابینہ نے نیشنل ڈیجیٹل کمیونیکیشن پالیسی ۔2018 کو منظوری دی

اس کا مقصد ہندوستان کو جوڑنا،آگے بڑھانا اور تحفظ فراہم کرنا ہے ملک کے ہر ایک شہری کو 15 ایم بی پی ایس ہمہ گیربراڈ بینڈ کنکٹویٹی تمام گرام پنچایتوں کو ایک جی بی پی ایس کنکٹویٹی مہیا کرائی جائے گی کنکٹویٹی سے محروم تمام علاقوں میں کنکٹویٹی کو یقینی بنایا جائے گا ڈیجیٹل کمیونیکیشن سیکٹر میں 100 بلین امریکی ڈالر کی سرمایہ کاری کو راغب کرنا نئی دہلی۔26ستمبر۔وزیر اعظم جناب نریندر مودی کی صدارت میں مرکزی کابینہ نے نیشنل ڈیجیٹل کمیونیکیشن پالیسی۔ 2018(این ڈی سی پی۔ 2018) اور موجودہ ٹیلی کام کمیشن کو‘‘ڈیجیٹل کمیونیکیشن کمیشن’’ کی حیثیت سے ازسرنو تشکیل دینے کو اپنی منظوری دے دی ہے۔ اثرات این ڈی سی پی ۔2018 کا وژن اطلاعات اور مواصلات کے تعلق سے ملک کے عام شہریوں اور صنعتوں کی ضرورتوں کو پورا کرکے ہندوستان کو ڈیجیٹل اعتبار سے بااختیار معیشت بنانے میں تعاون فراہم کرنا ہے۔ علاوہ ازیں اس کا مقصد ہندوستانی معاشرے کو بھی ڈیجیٹل اعتبار سے بااختیار بنانا ہے۔اس کے تحت یوبیکیوشیس یعنی ایک ہی وقت میں موجود رہنےو الا، لچک دار اور سستے ڈیجیٹل کمیونیکیشن انفراسٹرکچر اور سروسیز کا قیام کیاجائے گا۔گراہکوں پر مرکوز اور اپیلی کیشنز پر مبنی این ڈی سی پی۔2018 ، ترقی یافتہ ٹیکنا لوجی جیسے مثلاً 5 جی ، آئی او ٹی ، ایم 2 ایم وغیرہ کےلانچ کے بعد نئے تصورات اور اختراعات کی جانب ملک کی رہنمائی کرے گی۔یہ ہندوستان کے ٹیلی کام سیکٹر کا انتظام و انصرام بھی دیکھے گی۔ اہداف نیشنل ڈیجٹیل کمیونیکیشن پالیسی۔ 2018 کے کلیدی اہداف درج ذیل ہیں: سبھی کے لئے براڈ بینڈ ڈیجیٹل کمیونیکیشن سیکٹر میں 40 لاکھ اضافی روزگار پیدا کرنا۔ II راستوں سے متعلق مشترکہ حقوق ،معیاری لاگتوں ا ور مقررہ اوقات کے لئے مرکز، ریاستوں اور مقامی بلدیاتی اداروں کے درمیان اشتراک اور تعاون پر مبنی ایک ادارہ جاتی میکانزم قائم کرنا۔ منظوریوں سے متعلق رکاوٹوں کو دور کرنا:اور نیکسٹ جنرلیشن نیٹ ورکس تک کھلی رسائی کی ترقی کو آسان کرنا۔ پس منظر چونکہ موجودہ دنیا ٹیلی کام سیکٹر میں جدید ٹیکنالوجیکل ترقی مثلاً 5 جی، آئی او ٹی،ایم 2 ایم وغیرہ کے عہد میں داخل ہوچکی ہے۔اس لئے یہ ضرورت محسوس کی جارہی تھی کہ ہندوستانی ٹیلی کام سیکٹر کے لئے صارفین پر مرکوز اور ایپلی کیشنز پر مبنی پالیسی کو متعارف کرایا جائے جو کہ نہ صرف ٹیلی کام کی دستیابی بلکہ ٹیلی کام پر مبنی خدمات کی توسیع سے متعلق ابھرتے ہوئے مواقع کو حل کرنے ڈیجیٹل انڈیا کے اصل ستون کی تعمیر کرسکے۔ اسی کےمطابق موجودہ نیشنل ٹیلی کام پالیسی ۔2012 کی جگہ پر نئی نیشنل ڈیجٹیل کمیونیکیشن پالیسی۔2018 تشکیل دی گئی ہےتاکہ ہندوستان کے ڈیجٹیل کمیونیکیشن سیکٹر کی ماڈرن ضرورتوں کو پورا کیاجاسکے۔
وزیراعظم نے ولساڈ کے ججوا گاؤں میں پردھان منتری آواس یوجنا سے

نئی دہلی،23 ؍اگست؍وزیراعظم نریندر مودی نے آج گجرات کے ولساڈ ضلعے کے ججوا گاؤں میں ہزاروں لوگوں کے ایک عظیم الشان جلسے میں پردھان منتری آواس یوجنا(گرامین) سے فیض پانے والوں کا اجتماعی ای-گرو پرویش دیکھا۔ ریاست کے 26 ضلعوں میں فیض پانے والوں کو ایک لاکھ سے زیادہ گھر سونپے گئے۔ متعدد ضلعوں کے فیض پانے والوں کو ویڈیو کانفرنس کے ذریعے اہم پروگرام سے جوڑا گیا اور وزیراعظم نے ان سے کچھ بات چیت بھی کی۔ اسی پروگرام میں وزیراعظم نے دین دیا ل اپادھیائے گرامین کوشل وکاس یوجنا ، مکھیہ منتری گرام گرام اودے یوجنا اور نیشنل رورل لائلی ہوڈ مشن سمیت ترقی کی مختلف اسکیموں کے تحت فیض پانے والوں کا انتخاب کرنے کے لئے سرٹیفکیٹس اور روزگارلیٹر بھی تقسیم کئے۔ انہوں نے بینک میں خواتین نامہ نگاروں کو تقرری لیٹرس اور مِنی اے ٹی ایمس تقسیم کئے۔ وزیراعظم نے اسٹول واٹر سپلائی اسکیم کا سنگ بنیاد رکھا۔ اس موقع پر اظہار خیال کرتے ہوئے وزیراعظم نے کہا کہ رکشہ بندھن کا تہوار آنے والا ہے۔ انہوں نے کہا کہ وہ اس بات کو لے کر مطمئن ہیں کہ ایک لاکھ سے زیادہ خواتین کو ان کے نام پر گھر حاصل ہو گیا ہے۔ اس موقع پر یہ ان کے لئے رکشہ بندھن کا تحفہ ہے۔ انہوں نے کہا کہ ایک نیا گھر اپنے ساتھ نئے خواب لے کر آتا ہے اور خوابوں کو پورا کرنے کے لئے کنبے میں کڑی محنت کرنے کا جوش بھر دیتا ہے۔ گھرپرویش والے گھروں کو خصوصیت کے لحاظ سے عمدہ بتاتے ہوئے انہوں نے کہا کہ ایسا اس لئے ممکن ہوا، کیونکہ ان میں کوئی بچولیا شامل نہیں تھا۔ انہوں نے 2022 تک سبھی کے لئے مکان کو یقینی بنانے کی سرکار کے عہد کو دوہرایا۔ وزیراعظم نے کہاکہ لمبے وقت سے سیاست دانوں کے لئے سہولت سے لیس رہائش گاہ بنانے کے لئے باتیں ہوتی تھیں۔ انہوں نے کہا کہ اب اس نظریئے میں تبدیلی آئی ہے اور غریبوں کو ان کے گھر ملنے لگے ہیں۔ اسٹول واٹر سپلائی اسکیم کو انجینئرنگ کا ایک حیرت انگیزتحفہ بتاتے ہوئے، جس کی آج بنیاد ڈالی گئی، وزیراعظم نے کہا کہ پینے کا صاف ستھرا پانی لوگوں کو بیماریوں سے بچاتا ہے۔ وزیراعظم نے بتایا کہ کس طرح حکومت غریبوں کو ان کا اپنا مکان، بجلی، پینے کیلئے صاف پانی اور آلودگی سے پاک ایندھن فراہم کر کے ان کی زندگی میں تبدیلی لا رہی ہے۔
وزیر اعظم کل سرکاری انتظامیہ(پبلک ایڈمنسٹریشن) میں شاندار کارکردگی کے لئے اعزاز عطا کریں گے اور سول سرونٹس سے خطاب کریں گے

نئی دہلی؍20 اپریل2018،وزیر اعظم جناب نریندر مودی کل 21 اپریل2018 کو راجدھانی کے وگیان بھون میں منعقدہ ایک تقریب میں سرکاری انتظامیہ میں، اضلاع؍نفاذی اداروں اور دیگر مرکزی؍ریاستی تنظیموں کے لئے شناخت شدہ ترجیحاتی پروگراموں اور اختراع کے مؤثر نفاذ میں شاندار کارکردگی کرنےوالوں کو ایوارڈ ز سے سرفراز کریں گے۔ اس موقع پروہ سول سرونٹس سے بھی خطاب کریں گے۔ پبلک ایڈمنسٹریشن میں بہترین اور شاندار کارروائی کرنے کے لئے پردھان منتری ایوارڈز کی شروعات کی گئی تھی، جس کا مقصد مرکزی اور ریاستی حکومت کی سطح پر اضلاع اور تنظیموں کے ذریعے شہریوں کی بہبود کے لئے کئے گئے بہترین کاموں کو تسلیم کرنے، انہیں شناخت دینے اور بہترین کارکردگی کرنے کے لیے اعزازات سے سرفراز کرتا ہے۔ شناخت شدہ پروگرام میں (i) پردھان منتری فصل بیمہ یوجنا ، (ii) ڈجیٹل ادائیگی کے پروموشن، (iii) پردھان منتری آواس یوجنا شہری اور دیہی، (iv) دین دیال اپادھیائے گرامین کوشلیہ یوجنا شامل ہیں۔ مزید یہ کہ 11اعزازات، 4 شناخت شدہ ترجیحاتی پروگراموں کے لئے امسال عطا کئے جائیں گے، جبکہ دیگر ایوارڈز مرکزی؍ ریاستی حکومتوں ؍اضلاع کی تنظیموں کو اختراع کے لئے عطا کئے جائیں گے، نیز ایک ایوارڈ؍امید افزا ضلع کو دیا جائے گا۔ وزیر اعظم نریندر مودی اس موقع پر دو کتابوں کا اصرار کریں گے۔ ’’نیوپاتھ ویز‘‘ شناخت شدہ ترجیحاتی پروگرام اور اختراع کے نفاذ کے سلسلے میں کامیاب کہانیوں پر مبنی ہے، جبکہ ’’اسپیریشنل ڈسٹرکٹس: اَن لاکنگ پوٹینشیلز‘‘، امید افزا اضلاع میں تبدیلی کے لئے حکمت عملیوں کے ارتقاء کے سلسلے میں ہے۔ م ن۔ش ت۔ن ع
وزیراعظم نے جناب اٹل بہاری واجپئی کو اُن کے یوم پیدائش پر مبارکباد دی

نئی دہلی۔26دسمبر؛ وزیراعظم جناب نریندر مودی نے جناب اٹل بہاری واجپئی کو اُن کے یوم پیدائش پر نیک خواہشات پیش کیں۔ وزیر اعظم نے کہا کہ ‘‘ ہمارے پیارے اٹل جی کو یوم پیدائش کی مبارکباد۔ اُن کی منفرد اور بصیرت افروز قیادت نے بھارت کو مزید ترقی یافتہ بنایا اور دنیا کے اسٹیج پر ہمارے وقار کو مزید بلند کیا۔ میں اُن کی اچھی صحت کے لیے دعاگو ہوں۔’’
وزیراعظم نے  احمد آباد میں وائبرینٹ گجرات  گلوبل سمٹ 2019  کے موقع پر   اُزبیکستان کے  صدر محترم جناب شوکت مِرزیا یوف  سے ملاقات کی

نئیدہلی18 جنوری ۔ وزیراعظم جناب نریندر مودی اور ازبیکستان کے صدر عزت مآب جناب شوکت مرزیا یوف نے 18 جنوری 2019 کو وائبریٹ گجرات گلوبل سمٹ 2019 کے موقع پر ایک دو فریقی ملاقات کی ۔ جناب مرزیایوف ازبیکستان کے ایک اعلیٰ سطحی وفد کے قائدکی حیثیت سے اپنے وفدکے ہمراہ 17 جنوری کو احمد آباد پہنچے تھے۔ گجرات کے گورنر جناب او پی کوہلی نے جنا ب شوکت مرزیایوف کا استقبال کیا۔ صدر ازبیکستان کے ساتھ ملاقات میں وزیراعظم جناب نریندرمودی نے جناب شوکت مرزیایوف اور ان کے وفد کا گجرات آمد پر پرجوش خیر مقدم کیا ۔ 30 ستمبر 2018 کو جناب مرزیا یوف کے سرکاری دورہ ہند کی یاددلاتے ہوئے وزیر اعظم جناب نریندر مودی نے صدرازبیکستان کے سابقہ سفرہند کے دوران ازبیکستان کی ریاست اندی جان اور گجرات کے درمیان تعاون پر مفاہمتی عرضداشت کا حوالہ دیتے ہوئے وزیر اعظم نے کہا کہ ازبیکستان کے وفد نے اندی جان کے علاقے کے گورنر کی موجودگی لائق ستائش ہے ۔ انہوں نے امید ظاہر کی کہ صدر مرزیایوف کے اس دورہ ہند کے نتیجے میں ہندوستان اور ازبیکستان کے درمیان ریاست سے ریاست کے درمیان تعاون کی صورت میں گجرات اور اندی جان کے درمیان باہمی تعاون کی مفاہمتی عرضداشت سے دونوں ریاستوں کے تعلقات مزید مستحکم ہوں گے۔ وزیر اعظم نے 12-13 جنوری 2019 کو ازبیکستان کے شہر سمر قند میں وزرائے خارجہ کی سطح کے پہلے ہند-وسطی ایشیا مذاکرات کی حمایت کرنے کے لئے جناب مرزیا یوف کا شکریہ ادا کرتے ہوئے کہا کہ اس اجلاس میں متعدد اہم فیصلے لئے گئے اور افغانستان میں امن اور ترقی کی حمایت کا اعلان کیا گیاتھا ۔ اس کے جواب میں صدر ازبیکستان موصوف نے وائبرینٹ گجرات گلوبل سمٹ 2019 میں شرکت کی دعوت کے لئے وزیراعظم جناب نریندر مودی کا شکریہ ادا کیا ۔انہوں نے کہا کہ ازبیکستان میں ہندوستانی سرمایہ کاروں کو اعلیٰ ترین ترجیح دی جاتی ہے اور آئی ٹی، تعلیم ،فارماسیوٹیکل ، ہیلتھ کئیر اور ایگری بزنس وہ ترجیحی شعبے ہیں جن میں ازبیکستان ، ہندوستان سے متوقع باہمی تعاون کا خواہاں ہے ۔ صدر موصوف نے وزیر اعظم کو پہلے ہندوسطی ایشیا مذاکرات کے کامیاب نتائج کی مبارکباد دیتے ہوئے کہا کہ اس سے وسطی ایشیا پر ہندوستان کے مثبت اثرات کا اندازہ کیا جاسکتا ہے ۔ اس موقع پر دونوں لیڈروں نے حکومت ہند کے محکمہ ایٹمی توانائی اور جمہوریہ ازبیکستان کی نوووئی منرلز اینڈ میٹلرجیکل کمپنی کے درمیان ، ہندوستان کی توانائی کی ضروریات کے لئے خام یورینیم کنسنٹریٹ کی طویل مدتی سپلائی کے معاہدے کی دستاویز کے باہمی تبادلے کا مشاہدہ کیا ۔ اس کے ساتھ ہی دونوں لیڈروں نے ایکسپورٹ – امپورٹ بینک آف انڈیا کے اور حکومت ازبیکستان کے درمیان 200 ملین امریکی ڈالر کے قرض کے معاہدے پر دستخط کئے جانے کا بھی خیر مقدم کیا ۔ یہ سرمایہ ازبیکستان میں ہاؤسنگ اور سماجی ڈھانچہ جاتی سہولیات کے پروجیکٹس کو مالیہ کی فراہمی کی غرض سے کیا گیا ہے ۔ اس سے پہلے وزیر اعظم نریندر مودی نے اعلان کیا تھا کہ صدر ازبیکستان جناب شوکت مرزیایوف کےسفر گجرات کے دوران ازبیکستان کو 200 ملین امریکی ڈالر کی امداد دی جائے گی۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
کابینہ نے بھارت کے انسٹی ٹیوٹ آف چارٹرڈ اکاؤنٹنٹ اور آئر لینڈ کے انسٹی ٹیوٹ آف سرٹیفائڈ پبلک اکاؤنٹس کے درمیان2010 میں دستخط کئے گئے ایم آر اے اورایک تازہ ایم آر اے کو تسلیم کرنے کے معاہدے پر دستخط کی منظوری دی ہے

نئی دہلی،18؍جولائی،وزیراعظم جناب نریندر مودی کی صدارت میں مرکزی کابینہ نے انسٹی ٹیوٹ آف چارٹرڈ اکاؤنٹنٹ آف انڈیا اور آئرلینڈ کے انسٹی ٹیوٹ آف سرٹیفائڈ پبلک اکاؤنٹس (سی پی اے) کے درمیان 2010 میں ایک دوسرے کو تسلیم کرنے کے معاہدے (ایم آر اے) پر کئے گئے دستخط اور تازہ ایم آر اے پر دستخط کرنے کی منظوری دے دی ہے۔ اس کا مقصد اکاؤنٹنگ کے علم میں اضافہ کرنے ، پیشہ وارانہ اور دانشورانہ ترقی، ان کے متعلقہ ارکان کی دلچسپی میں اضافہ کرنا اور آئرلینڈ اور بھارت میں اکاؤنٹنگ کے پیشے کی اہمیت کو قبول کرنا ہے۔ اثرات: ایم آر اے دونوں فریقوں کے ممبران کو ایک دوسرے کے ملک میں جاری بہترین عمل سے متعارف کرانا اور نئی مارکیٹوں میں اس کی مانگ کو پورا کرنے کی خاطر ایک دوسرے کے ملک میں بہترین عمل سے واقف کرانا ہے۔
وزیراعظم ملک بھر کے کسانوں سے کل براہ راست خطاب کریں گے

نئی دہلی،19/جون۔وزیراعظم جناب نریندر مودی کل صبح ساڑھے نو بجے ویڈیو برج کے ذریعہ پورے ملک کے کسانوں سے براہ راست خطاب کریں گے۔اس رابطے کی وجہ سے کسانوں کی باتیں براہ راست سننے کا موقع ملے گا۔ کسانوں کی آمدنی دوگنی کرنے کے اقدامات پر بھی تبادلہ خیال کیاجائے گا۔یہ پروگرام کرشی وگیان کیندر کے کامن سروسز سینٹروں( سی ایس سی) دور درشن، ڈی ڈی کسان اور آکاش وانی پر پورے ملک میں براہ راست نشر کیاجائے گا۔ لوگ‘‘ نریندر مودی ایپ’’ کے ذریعہ وزیراعظم سے رابطہ قائم کرسکیں گے۔ (م ن۔ ج ۔ رض)
کابینہ نے صفائی کرمچاریوں سے متعلق  قومی کمیشن میں وائس چیئر پرسن اور ممبر کے ایک ایک عہدے تخلیق کرنے کو منظوری دی

نئی دہلی، 4 جولائی 2018، وزیراعظم جناب نریندر مودی کی زیر صدارت مرکزی کابینہ نے صفائی کرمچاریوں سے متعلق قومی کمیشن میں وائس چیئرپرسن اور ممبر کے ایک ایک عہدے تخلیق کرنے کو منظوری دی ہے۔اس فیصلے کا مقصد، کمیشن کے کام کاج میں بہتری لانا اور اس گروپ کی فلاح و بہبود اور ترقی کے مطلوب مقاصد کو پورا کرنا ہے۔ پس منظر صفائی کرمچاریوں سے متعلق قومی کمیشن، صفائی کرمچاریوں اور گٹر اور نالوں کی صفائی کرنے والے دونوں کی فلاح بہبود کے لئے کام کررہا ہے۔ اس کا کام صفائی کرمچاریوں کے لئے سہولتوں اور مواقع میں عدم مساوات کو ختم کرنا ہے اور متعین وقت کی بنیاد پر شناخت کئے گئے گٹر اور نالوں کی صفائی کرنے والے تمام لوگوں کی باز آباد کاری کو یقینی بنانے میں اہم رول ادا کرنا ہے۔ گٹر اور نالوں کی صفائی کرنے والوں اور ان کی باز آباد کاری ایکٹ 2013 کے طور پر پروہیبیشن آف ایمپلائمنٹ کے سیکشن 31 کے تحت کمیشن کو درج ذیل کام کرنے ہوتے ہیں۔ اے۔ ایکٹ کے نفاذ پر نظر رکھنا۔ بی۔ ایکٹ کے التزامات کی خلاف ورزی سے متعلق شکایتوں کی جانچ کرنا۔ سی۔ مرکز اور ریاستی حکومتوں کو ایکٹ کے موثر نفاذ کے لئے صلاح و مشورہ دینا۔
چین روانگی سے قبل وزیراعظم کا بیان

نئی دہلی۔26؍اپریل: وزیر اعظم جناب نریندر مودی27-28اپریل2018 کو چین کے شہر وُہان کادورہ کریں گے۔ ا پنے دورہ چین سے قبل وزیراعظم نے درج ذیل بیان کیا ہے۔ ‘‘ میں عوامی جمہوریہ چین کے صدر عزت مآب جناب ژی جن پنگ کے ساتھ رسمی سربراہ کانفرنس کے لئے 27-28 اپریل 2018 کو چین کے شہر وُہان کا دورہ کروں گا۔ صدر ژی اور میں، باہمی اور بین الاقوامی اہمیت کے حامل موضوعات پر نظریات کا تبادلہ خیال کریں گے۔ہم قومی ترقی خصوصیت کے ساتھ موجودہ اورمستقبل کے بین الاقوامی حالات کے تناظر میں اپنے اپنے خیالات اور ترجیحات پر بھی تبادلہ خیال کریں گے۔ ہم کلیدی اور طویل مدتی اہمیت کے حامل ہند ۔ چین کے رشتوں میں پیش رفت کاجائزہ بھی لیں گے’’ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ س ش۔ ر ض۔
وزیراعظم نے قوم کو کرسمس کی مبارکباد دی

نئی دہلی۔26دسمبر؛ وزیر اعظم جناب نریندر مودی نے قوم کو کرسمس کی مبارکباد دی ہے۔ وزیراعظم نے کہا کہ ‘‘ میں ہر ایک کو میری کرسمس کی مبارکباد دیتا ہوں، ہم حضرت عیسیٰ کی عظیم تعلیمات کو یاد کرتے ہیں۔ اس تہوار سے ہمارے سماج میں خوشی اور ہم آہنگی کے جذبے کو فروغ حاصل ہو۔’’
وزیراعظم نے سٹی گیس ڈسٹری بیوشن کے 9ویں راؤنڈ کے کام کے آغاز کے لئے سنگ بنیاد رکھا

نئی دہلی،22؍نومبر،وزیراعظم جناب نریندر مودی نے آج نئی دہلی کے وگیان بھون میں نویں سی جی ڈی نیلامی راؤنڈ کے تحت سٹی گیس ڈسٹری بیوشن (سی جی ڈی) کے کام کے آغاز کے لئے ویڈیا کانفرنسنگ کے ذریعے سنگ بنیاد رکھا۔ انہوں نے اس موقع پر سی جی ڈی نیلامی کے دسویں راؤنڈ کا بھی آغاز کیا۔ اس موقع پر وزیراعظم نے مجمع سے خطاب کرتے ہوئے کہا کہ سٹی گیس ڈسٹری بیوشن نیٹ ورک کے قیام کا کام سی جی ڈی نیلامی کے 9 ویں راؤنڈ کے تحت 129 اضلاع میں کیا جارہا ہے۔ انہوں نے مزید کہا کہ سی جی ڈی نیلامی کے دسویں راؤنڈ کے بعد سٹی گیس ڈسٹری بیوشن نیٹ ورک کے تحت 400 سے زائد اضلاع کا احاطہ کیا جائے گا، جس سے تقریبا ً 70 فیصد آبادی کو فائدہ حاصل ہوگا۔ وزیراعظم نے شفاف توانائی کی جانب بڑھنے کے لئے گیس پر مبنی معیشت کی اہمیت اور رول کی وضاحت کرتے ہوئے کہا کہ مرکزی حکومت گیس پر مبنی معیشت کے تمام پہلوؤں پر توجہ دے رہی ہے۔ جناب مودی نے ملک میں گیس انفرااسٹرکچر کو مستحکم کرنے کے لئے مرکزی حکومت کے ذریعے اٹھائے جارہے مختلف اقدامات خصوصی طور پر ایل این جی ٹرمنلوں کی تعداد میں اضافہ ، ملک بھر میں گیس گرڈ بنانے اور سٹی گیس ڈسٹری بیوشن نیٹ ورک قائم کرنے پر روشنی ڈالی۔ شفاف توانائی کی جانب بڑھنے میں گیس پر مبنی معیشت کے رول کی وضاحت کرتے ہوئے وزیراعظم نے کہا کہ شفاف توانائی کے حل کے لئے سی جی ڈی نیٹ ورک بڑا رول ادا کرے گا۔ انہوں نے مزید کہا کہ مرکزی حکومت کی طرف سے شفاف توانائی کے لئے کئے جارہے اقدامات بڑے اور کافی اہم ہیں۔ اس سلسلے میں وزیراعظم نے مرکزی حکومت کی شفاف توانائی کے لئے کی جارہی مختلف پہلو جیسے ایتھنول بلینڈنگ ، کمپریسڈ بائیوگیس پلانٹس ، ایل پی جی کا وسیع احاطہ اور آٹو موبائلز کے لئے بی ایس-6 ایندھن کا ذکر کیا۔ وزیراعظم نے کہا کہ گزشتہ چار برسوں کے دوران 12 کروڑ سے زیادہ ایل پی جی کنکشن مہیا کرائے گئے ہیں۔ وزیراعظم نے کہا کہ گیس نیٹ ورک شہروں میں ایک نیا ایکونظام قائم کریں گے جس سے گیس پر مبنی صنعتیں قائم ہوں گی، نوجوانوں کو روزگار کے نئے مواقع ملیں گے ور شہروں کی زندگی میں آسانیاں پیدا ہوں گی۔ وزیراعظم نے کہا کہ حکومت گیس پر مبنی معیشت اور شفاف توانائی کے اہداف کو پورا کرنے کے لئے کوشاں ہے۔ انہوں نے مزید کہا کہ ان اہداف کو پورا کرنے کی نہ صرف ہماری ضرورت ہے بلکہ تمام انسانیت اور مستقبل کی نسلوں کی بھی ضرورت ہے۔